Samkvæmt reglum Dalvíkurbyggðar um kjör á íþróttamanni ársins skal fara fram íbúakosning sem gildir á móti kosningu aðal - og varamanna í íþrótta - og æskulýðsráði . Kosning fer fram með þeim hætti að allir sem eru orðnir 15 ára geta kosið og er það gert í gegnum Mína Dalvíkurbyggð . Þú byrjar á að kynna þér upplýsingar um tilnefnda aðila hér . Síðan ferð þú inn á íbúagátt Dalvíkurbyggðar og kýst þann aðila sem þú telur eiga skilið að hljóta titilinn „ íþróttamaður Dalvíkurbyggðar 2019 “ . Þú kemst inn á íbúagáttina með því að smella hér . Hægt verður að kjósa um íþróttamann ársins til og með sunnudagsins 12. janúar 2020 . Samanlögð kosning íbúa og fulltrúa í íþrótta - og æskulýðsráði mun svo ráða úrslitum um það hver verður kjörinn . Reglur um kjör á íþróttamanni ársins er að finna hér . Kjöri á Íþróttamanni Dalvíkurbyggðar verður lýst við hátíðlega athöfn í Menningarhúsinu Bergi þriðjudaginn 14. janúar 2020 kl. 17:00 .